SL
9.6.2023
Uradni list Evropske unije
L 149/67
Člen 9 Ukrepi za izkoreninjenje Na napadenih območjih pristojni organi sprejmejo vse naslednje ukrepe za izkoreninjenje zadevnega škodljivega organizma: (a) ustrezno tretiranje proti zadevnemu škodljivemu organizmu v vseh fazah njegovega razvoja, pri čemer se upoštevajo migracijska narava odraslih škodljivih organizmov, porazdelitev gostiteljskih rastlin in prehranjevalne navade njegovih ličink; (b) prepoved premikanja zgornje plasti zemlje in uporabljenih rastnih substratov z napadenega območja, razen če so zadevni izvajalci poslovnih dejavnosti pod nadzorom pristojnih organov izpolnili enega od naslednjih pogojev: (i) za zemljo ali rastni substrat so bili uporabljeni ustrezni ukrepi za odstranitev zadevnega škodljivega organizma in prevoz v zaprtih vozilih, s čimer se je zagotovilo, da se škodljivi organizem ne more širiti; (ii) zemlja ali rastni substrat se prevažata v zaprtih vozilih, ki zagotavljajo, da se zadevni škodljivi organizem ne more širiti in da je globoko zakopan na odlagališču.
Člen 10 Vnos zadevnih rastlin v Unijo 1.
Zadevne rastline, razen rastlin vrst Chrysanthemum L., Dianthus L. in Pelargonium l’Hérit. ex Ait., se lahko vnesejo v Unijo le, če izpolnjujejo eno od naslednjih zahtev: (a) izvirajo iz države, v kateri navzočnost škodljivega organizma ni znana; (b) izvirajo z območja, ki ga je zadevna nacionalna organizacija za varstvo rastlin v skladu z mednarodnim standardom za fitosanitarne ukrepe št.
4 določila za prosto navedenega škodljivega organizma; ime navedenega območja se navede v fitosanitarnem spričevalu v rubriki „kraj izvora“; (c) pred izvozom so bile uradno pregledane in ugotovljeno je bilo, da so proste zadevnega škodljivega organizma, ter izvirajo z enote pridelave, ki izpolnjuje naslednje pogoje: (i)
registrira in nadzoruje jo nacionalna organizacija za varstvo rastlin v državi izvora;
(ii) v zadnjih treh mesecih pred izvozom so bili opravljeni uradni inšpekcijski pregledi, na zadevnih rastlinah pa ni bila odkrita navzočnost zadevnega škodljivega organizma; (iii) je fizično izolirana pred vnosom zadevnega škodljivega organizma; (iv) informacije, ki omogočajo sledljivost zadevnih rastlin do navedene enote pridelave, so bile zagotovljene med njihovim premikom pred izvozom; (d) pred njihovim izvozom so bile uradno pregledane in ugotovljeno je bilo, da so proste zadevnega škodljivega organizma, ter izvirajo z enote pridelave, ki izpolnjuje naslednje pogoje: (i)
registrira in nadzoruje jo nacionalna organizacija za varstvo rastlin v državi izvora;
(ii) v treh mesecih pred izvozom so bili opravljeni uradni inšpekcijski pregledi, na zadevnih rastlinah pa ni bila ugotovljena navzočnost zadevnega škodljivega organizma; (iii) zadevne rastline so bile učinkovito tretirane, da se zagotovi nenapadenost z zadevnim škodljivim organizmom; (iv) informacije, ki omogočajo sledljivost zadevnih rastlin do navedene enote pridelave, so bile zagotovljene med njihovim premikom pred izvozom; (e) po spravilu so bile učinkovito tretirane, da se zagotovi, da so proste zadevnega škodljivega organizma, navedeno tretiranje pa je navedeno v fitosanitarnem spričevalu.